cyanic-selkie/wikianc huggingface dataset:
Annie Jump Cannon
Cannon blei ein del av dei såkalla Harvard Computers, ei gruppe kvinner tilsette av direktøren for Harvard-observatoriet, Edward C. Pickering, for å fullføra Henry Draper-katalogen. Målet var å kartleggja og definera kver stjerne på himmelen frå fotografi, med ein fotografisk magnitude på rundt 9. Pickering meinte ho var den raskaste personen i verda til å klassifisera stjerner. Etter usemje om kor komplekst klassifiseringssystemet for spektralklassar skulle vera, fekk Cannon gjennomslag for eit forslag som bygde på absorpson av Balmer-linjer.Systemet brukte klassane O, B, A, F, G, K og M, og danna grunnlaget for noverande klassifisering.
Cannon var leiar for biletarkivet frå 1911.
Cannon var nesten heilt døv gjennom heile karrieren sin. Ho arbeidde for røysterett for kvinner og var medlem av National Woman's Party.
Aarre Merikanto
Aarre Merikanto var ein finsk komponist. Saman med Jean Sibelius og Einojuhani Rautavaara er han ein av dei viktige klassiske komponistane frå Finland. Han komponerte olympiafanfaren til sommarleikene i Helsingfors i 1952.
Liv
Merikanto studerte musikk i Helsingfors (1911), i Leipzig (1912-1914) og i Moskva (1916-1917). Lærarane hans var Erkki Melartin i Helsingfors, Max Reger i Leipzig og Sergej Vasilenko i Moskva. I 1937 blei han lærar i musikkteori og komposisjon på Sibeliusakademiet og i 1951 blei han professor der.
Frå byrjinga komponerte Merikanto i romantisk stil, men med tida gjekkhan over mot ein meir moderne atonal stil. Han skreiv symfoniar, operaer, fiolinkonsertar, orkesterverk, klaverkonsertar, cellokonsertar og songar.
Aleksej Nemov
Aleksej Jurjevitsj Nemov er ein russisk tidlegare turnar frå Barasjevo i Mordovia. Han vart olympisk meister i 2000. Over ein tiårsperiode vann han 4 OL-gull, 5 VM-gull og 5 EM-gull.
Aktiv
Nemov var med på det russiske turnlandslaget frå 1995 til 2004. Under OL 1996 i Atlanta vart han andremann i mangekampen og tok gullmedaljen i hopp og fekk gull i lagtevlinga, dessutan fekk han bronse i bøyelhest, frittståande og svingstang. Fire år seinare i Sydney vart han olympisk meister i mangekamp og i svingstang, tok attåt sølv i frittståande, bronse i bøyelhest, skranke og i lagtevlinga.
Nemov vann VM-gull i hopp i 1995 og 1996, i frittståande i 1997 og 1999, og på bøyelhest i 1999. Dei fem EM-gulla fordelte seg på to i frittståande, like mange i lagkamp og eitt i skranke.
Guttorm Sindre
Guttorm Sindre (Guthormr Sindri) var ein norsk skald som levde på byrjinga av 900-talet.
Liv og skaldskap
Han må ha levt på den tida då Harald Hårfagre var konge i Noreg, og etter som han gjorde dikt om slaget på Rastarkalv, må han ha døydd ein gong etter 955. Han skal ha vore av god ætt og han var mest truleg fødd i Noreg, men ein veit elles særs lite om livet til Guttorm Sindre.
Han er nemnt i Heimskringla, i soga om Harald Hårfagre og soga om Håkon den gode, og han er òg nemnt i den større soga om Olav Tryggvason (Ólafs saga Tryggvasonar en mesta). I Skaldatal er han ført opp som skald hos Harald Hårfagre, Halvdan Haraldsson (Svarte) og Håkon den gode.
I soga om Harald Hårfagre (kapittel 37) er der ei skildring om korleis Guttorm Sindre greidde å forlike Harald hårfagre og sonen Halvdan svarte. Truleg var dette den same hendinga som Jorunn Skaldmøy dikta om, i diktet «Sendebit». Han skal ha gjort dikt både om Harald Hårfagre og Halvdan Svarte, men berre nokre vers av Håkonardråpa, om Håkon den gode, er kjent i dag. Dette diktet handlar om Håkon den gode sitt hærtog mot Danmark omkring 950, om innsettinga av Trygve Olavsson som konge i Vika, om sigrane over brorsønene (sønene etter Eirik Blodøks) i striden ved Avaldsnes omkring 953 og i slaget på Rastarkalv i 955.
Harold Lundh
Harold Gustav Oscar Lundh var ein norsk offiser og skulemann frå Kristiania.
Lundh var son til ein general. Han reiste til sjøs i 1874 og tok deretter styrmannseksamen i 1876 og skipsførareksamen året etter. Dernest vart han offiser i marinen i 1880. Frå 1883 til 1895 gjorde han teneste i den britiske marinen (Royal Navy) i Egypt og i Australia.
I 1896 busette Lundh seg i heimbyen og var lærar ved Kristiania offentlege sjømannsskule, styrar av skulen frå 1899. I denne tida var han mykje aktiv i «sjømannssamskipnader og off. nemnder om navigasjons[spørsmål].» Han var ein pådrivar for å få reist det monumentale sjømannsskulebygget på Ekeberg i Oslo.
Primož Gliha
Primož Gliha er ein tidlegare slovensk fotballspelar.
Kōji Gushiken
Kōji Gushiken er ein japansk tidlegare turnar frå Ōsaka. Han vart olympisk meister i 1984.
Gushiken deltok i turn-VM i 1979, 1981, 1983, Sommar-OL 1984 og turn-VM 1985. Han vann VM-gull i skranke i 1981 og i ringar i 1983. Under dei olympiske sommarleikane 1984 i Los Angeles vann han mangekampen og ring-øvinga. Han sikra seg i alt 10 VM-medaljar og 5 OL-medaljar.
Gaulibreen
Gaulibreen (tysk Gauligletscher) er ein 6,2 km lang isbre (2005) i Bern-Alpane i kantonen Bern i Sveits. I 1973 hadde han eit areal på 17,7 km². Eit amerikansk fly styrta på breen i 1946 under ein redningsaksjon.
Shades av J.J. Cale
Shades er det sjette studioalbumet til J.J. Cale, gjeve ut i 1981.
Etter at det førre albumet heitte 5, gjekk Cale her attende til å bruke eit enkelt ord som platetittel. Det er mange studiomusikarar som speler på albumet, men mange av dei dugande og kjende artistar som pianisten Bill Payne, trommeslagarane Jim Keltner og Russ Kunkel og gitaristen James Burton, men ofte spelte Cale alle instrumenta sjølv.
Rila Point
Rila Point (Nos Rila) er eit lågt, isfritt nes på sørkysten av Moon Bay, som stikk 330 m vest-nordvestover frå Burgas Peninsula på Livingston Island i Sør-Shetlandsøyane i Antarktis og på austsida av innløpet til Bruix Cove. Neset er kalla opp etter Rilafjella i Bulgaria.
Neset ligg 3,2 km nordvest for Delchev Peak, 1,93 km aust for Yana Point, 9 km sør for Edinburgh Hill, 3,51 km sørvest for Half Moon Island og 8,61 km vest for Renier Point.
Dave Swarbrick
Dave Swarbrick var ein engelsk folkemusikar og låtskrivar, mest kjend for sin innsats i folkrockbandet Fairport Convention.
Liv og karriere
Swarbrick var ein av dei mest akta musikarane frå den andre britiske folkemusikkbølgja og medverka i nokre av dei viktigaste gruppene og prosjekta i 1960-åra. Han var ein mykje nytta studiomusikar som kom inn i Fairport Convention i 1969 då bandet hyra han inn til å legge felestemmer på nokre av spora på albumet Unhalfbricking. Det enda med at Swarbrick vart eit regulært bandmedlem, og saman med Richard Thompson har han hovedæra for det innverknadsrike albumet Liege & Lief (1969). Etter 1970 sto han fram som frontfigur i Fairport og leia bandet gjennom ei rekkje viktige album fram til oppløysinga i 1979. Swarbricks energiske og unike spelestil vart eit særtrekk for bandet sitt lydbilete.
Utover 1970-åra vart Swarbrick i tiltakande grad plaga av høyrsleproblem, forverra av elektrisk forsterka lyd, men han spelte seinare i ei rekkje mindre kjende akustiske band, dreiv eigne soloprosjekt og gav ut mange album.
Gjennom karrieren arbeidde Swarbrick med mange store artistar innan folk og folkrock. Ashley Hutchings skildra Swarbrick som den absolutt viktigaste britiske felespelaren. Stilen hans er kopiert og vidareutvikla av nesten alle britiske og mange andre fiolinistar innan folkemusikk.
Julian Weber
Julian Weber er ein tysk friidrettsutøvar frå Mainz som i 2022 vart europameister i spydkasting. Eit par månader før europameisterskapen, den 6. juni 2022 i Hengelo, sette han personleg rekord med eit kast på 89,54 meter.
Heart of Gold
«Heart of Gold» er ein song av Neil Young, gjeven ut på albumet hans Harvest i 1972 og er den einaste førsteplassen Young har oppnådd i USA. Rolling Stone rangerte songen på 297. plass på lista deira over dei 500 største songane gjennom tidene. Med på songen er James Taylor og Linda Ronstadt på korvokal.
Kiyonosuke Marutani
Kiyonosuke Marutani var ein japansk fotballspelar.
Heart of Gold
Songen er ein av fleire mjuke, akustiske stykker som delvis vart skriven fordi Young hadde ein ryggskade. Han kunne ikkje stå oppreist lenge om gangen, og kunne ikkje spele den elektriske gitaren sin, så han gjekk attende til den akustiske gitaren sin, som han kunne spele sitjande.
Mosomisjte
Mosomisjte (bulgarsk Мосомище) er ein landsby i kommunen Gotse Deltsjev i provinsen Blagoevgrad i Bulgaria. Ved folketeljinga i 2011 hadde landsbyen 2 107 innbyggjarar.
Heart of Gold
Songen vart spelt inn under den første innspelinga for Harvest tidleg i 1971 i Quadrafonic Studios i Nashville i Tennessee. Ronstadt og Taylor var i Nashville på den tida i samband med fjernsynsprogrammet til Johnny Cash, og produsenten for albumet Elliot Mazer ordna det slik at dei kom og song for Young i studio.
Opphavleg var det meininga at songen skulle gli over frå «A Man Needs a Maid» og var derfor spelt på piano. Han vart spelt på denne måten under solokonsertane til Young i 1971, men han gjekk bort frå dette arrangementet halvvegs i turneen og starta å spele han på gitar, slik som han no er kjend. Eit døme på det opphavlege arrangementet finn ein på Young sitt Live at Massey Hall 1971.
Young skriv i plateomslaget til samlealbumet Decade: «Denne songen sette meg midt i vegen. Å køyre der vart snart keisamt, så eg sikta mot grøfta. Det var ein meir humpete tur, men eg møtte meir interessante folk der.». Denne utsegna var eit svar på den store populariteten han fekk etter at «Heart of Gold» gjekk til topps.
I 1985 sa Bob Dylan at han hata denne songen, sjølv om han alltid hadde likt Neil Young: Den einaste gongen det plaga meg at nokon høyrdest ut som meg, var då eg budde i Phoenix, Arizona, kring '72 og den store songen på den tida var «Heart of Gold». Eg brukte å hate den då han kom på radio. Eg hadde alltid likt Neil Young, men det plaga meg kvar gong eg høyrde på «Heart of Gold». Eg trur den låg på topp lenge og eg sa 'Shit, det er meg. Det høyrest ut som meg, så det kunne like gjerne vore meg.'
Songen er spelt av artistar som Tanya Donelly, Matchbox Twenty, Tori Amos, Free Dominguez, Johnny Cash, Willie Nelson, Richard Lloyd, Bettye Lavette, Birds og Batteries, Zakk Wylde (med Black Label Society), Boney M, Carla Cook, Lawrence Gowan, Stereophonics, Rockapella, Roxette, Backburner, Hanah, Ossifar, the James Last Orchestra, Five for Five, Sally Dworsky, Channeling Owen, Stoney LaRue, The Bad Plus, Dave Matthews og Jimmy Buffett (med Coral Reefer Band).
I 2005 vart «Heart of Gold» kåra til den tredje største kanadiske songen gjennom tidene på CBC Radio One.
Karaingrotta
Karaingrotta er ei grotte og ein arkeologisk stad frå yngre steinalder ved landsbyen Yağca, 27 km nordvest for Antalya i Middelhavsregionen i Tyrkia.
Karain er ei førhistorisk grotte og ligg om lag 370 meter frå sjøen, og 80 meter opp i ei fjellside. Ein har funne spor etter menneske her frå tidleg yngre steinalder (150 000-200 000 år sidan).
Museum of Anatolian Civilizations har ei omfattande samling funn frå utgravingane i grotta.
Peer Strømme
Strømme var fødd i Winchester i Wisconsin av norskfødde foreldre. Han vart ordinert til prest i Den norske synode i 1879. Åra 1881-86 var han skuleinspektør i Norman County i Minnesota, 1887-93 dosent ved St. Olaf College i Northfield. Deretter var han rektor ved Mt. Horeb Academy 1893-94.
Egnatía i Ioánnina
Egnatía (gresk Εγνατία) er ein tidlegare kommune i periferieininga Ioánnina i Ípiros i Hellas. Egnatía inngår frå 2011 som ei kommunaleining i kommunen Métsovo.
Peer Strømme
Strømme var medarbeidar i fleire US-amerikanske aviser. Mellom anna var han redaktør av Dagbladet og seinare av Norden, begge avisene kom ut i Chicago. Han gav ut forteljingar på norsk og engelsk. Boka Hvorledes Halvor blev prest frå 1896 skal ha vore den fyrste norskspråklege romanen skriven i USA.
MacAyealstraumen
MacAyealstraumen, tidlegare kalla Ice Stream E, som flyt vest til samløpet mellom Shirase Coast og Siple Coast mellom Bindschadlerstraumen og Echelmeyerstraumen i Antarktis. Han er ein av fleire store isstraumar som flyt frå Marie Byrd Land og ut i Rossisen. Isstraumane vart undersøkt og kartlagt av mannskap frå USARP i løpet av fleire feltsesongar frå 1983–84 og namngjeve Ice Stream A, B, C, etc., etter plasseringa deira frå sør til nord. Namnet vart endra av US-ACAN i 2002 til ære for Douglas R. MacAyeal frå geofysikkavdelinga ved University of Chicago, Chicago som forska i området kring Rosshavet, inkludert Rossisen, Den vestantarktiske innlandsisen og isstraumane i Marie Byrd Land, 1989-2002.
Old Man
«Old Man» er ein song skriven og framført av Neil Young på albumet hans Harvest frå 1972.
Songen vart skriven for vaktmeisteren på ranchen hans i Nord-California, som Yong kjøpte i 1970. Songen samanliknar livet til ein ung mann med ein gammal mann, og han viser at den ungen mannen til ein viss grad har dei same behova som den gamle. James Taylor speler seksstrengs banjo (stemnd som ein gitar) og song på songen i lag med Linda Ronstadt.
«Old Man» vart gjeven ut som singel våren 1972 og nådde 31. plass på den amerikanske singellista.
Andre utgåver
Bob Dylan spelte ofte songen på konsertane sine i 2002. Andre som har spelt songen er N'Dea Davenport i 1998, The Wailin' Jennys i 2004, Wilson Phillips i 2004, Lizz Wright i 2005, Grand National i 2007, Motorjesus i 2009 og Donna Loren i 2010.
Al-Asharah
Al-Asharah (arabisk العشارة, òg skrive al-Ashareh eller Esharah) er ein by aust i Syria i Deir ez-Zor guvernement, langs Eufrat, sør for Deir ez-Zor. Av stader i nærleiken finn ein al-Quriyah i nordaust, Makhan og Mayadin i nord, Suwaydan Jazirah i søraust og Dablan i sør. I følgje Syrisk statistisk sentralbyrå, hadde al-Asharah eit folketal på 17 537 i 2004. Han er det administrative setet i ein nahiyah («underdistrikt») som består av sju busetnader med eit samla folketal på 96 001 i 2004. Al-Asharah er den tredje største staden i nahiyah. Innbyggjarane er hovudsakleg sunnimuslimar.
Historie
Al-Asharah er bygt over den gamle arameisk-assyriske busetnaden Terqa. Ein stele frå 886 fvt. til ære for den sigrande assyriske kongen Tukulti-Ninurta II over aramearane, vart funnen i al-Asharah. Stelen står i dag i Nasjonalmuseet i Aleppo. Terqa var hovudstaden i det assyriske kongedømet Khana og utvikla seg fram til slutten av bronsealderen då nedgangstida byrja. Utgravingar i al-Asharah har synt spor av at Terga bestod av urbane institusjonar og at innbyggjarane hadde utnytta jorda i området til økonomisk fordel.
Midt på 1800-talet vart det nemnt av Bombay Geographic Society at al-Asharah var ein «liten by» som bestod av ei uorganisert gruppe arabiske hytter og ein folkesetnad med tradisjonar som tydde på at staden var særs gammal. Frå kring den tida til oppløysinga av Det osmanske riket i 1917, tente al-Asharah som senteret i ein kaza («distrikt»), med same namn og som var ein del av det større Zor sanjak. Kazaen hadde to nawahi: al-Asharah og al-Busayrah.
I 1920 vart det halde eit møte mellom embetsmenn og offiserar i Sharif-armeen og det gryande kongedømet Syria i al-Asharah leia av Emir Faisal. Her forhandla ein over grensene mellom Syria og Irak og det vart fastsett at Abu Kamal skulle bli verande ein del av provinsen Deir ez-Zor i Syria.
Tidleg i 1960-åra vart al-Asharah skildra som ein liten landsby bygt på ein kunstig haug der Terqa stod.
Torshov kyrkje
Torshov kyrkje er ei arbeidskyrkje frå 1958 i Oslo kommune.
Dette vert ofte rekna som den første arbeidskyrkja i landet. Kyrkja Utsmykkinga er utforma av Frithjof Tidemand-Johannessen og består mellom anna av glasmåleri/glasmosaikk og smijernsarbeid. Smijernsarbeida vart utført av kunstsmeden Fred Becker.
Komponisten Knut Nystedt var organist i Torshov kyrkje i ei årrekkje.
Det er ikkje kyrkjegard ved kyrkja.
Kongedømet Jemen
Det hashemittisk-mutawakkilittiske kongedømet (arabisk المملكة المتوكلية الهاشمية, al-Mamlakah al-Mutawakkilīyah Al-Hashimiyah), òg kjend som Kongedømet Jemen eller berre Nord-Jemen, var ein stat som eksisterte mellom 1918 og 1962 i den nordlege delen av det som i dag er Jemen. Hovudstaden var Sana'a fram til 1948, så Taiz.
Oh Se-hoon
Oh Se-Hoon er ein koreansk politikar og jurist som var borgarmeister av Seoul frå 2006 til 2011.
Băneasa i Constanța
Băneasa (tyrkisk Paraköy), tidlegare Parachioi, er ein kommune i Constanța fylke i Romania. I 2004 fekk kommunen status som oraș (mindre bykommunne), men frå 2019 er Băneasa igjen ein comună (landkommune).
Busetnader
Băneasa har desse busetnadane:
Mercerstraumen
Mercerstraumen, tidlegare kalla Ice Stream A, flyt vest til Gould Coast til sør for Whillansstraumen i Antarktis. Han er den sørlegaste av fleire store isstraumar som flyt frå Marie Byrd Land og ut i Rossisen. Isstraumane vart undersøkt og kartlagt av mannskap frå USARP i løpet av fleire feltsesongar frå 1983–84 og namngjeve Ice Stream A, B, C, etc., etter plasseringa deira frå sør til nord. Namnet vart endra av US-ACAN i 2002 til ære for John H. Mercer (1922–87), ein geolog frå Institute of Polar Studies (no Byrd Polar Research Center) ved Ohio State University, som kartla morener oppom Reedybreen og i Ohio Range ved enden av Horlickstraumen, den store sidebreen til Mercerstraumen.
Kristine Tofte
Kristine Tofte er ein norsk forfattar og psykolog busett på Stord. Ho debuterte med fantasyromanen Song for Eirabu : Slaget på Vigrid i 2009.
Debutboka har handlinga lagd til heiden norrøn tid og er fyrste del av to i verket Song for Eirabu. Andre delen heiter Song for Eirabu : Vargtid og vart gjeven ut i juni 2012. Hennar tredje bok er Udyr. Boka komut i 2019, og er hennar første bok på bokmål.
Eilish McColgan
Eilish McColgan er ein britisk friidrettsutøvar frå Dundee som har vunne to EM-sølv og ein EM-bronse på langdistansane 5 000 og 10 000 meter. I 2022 sigra ho i milløpet under samveldeleikane i Birmingham. McColgan sine bestetider på dei to distansane lyder på 14.28,5 og 30.19,0.
Liz McColgan er mor hennar.
N Sports
N Sports var den andre fjernsynskanalen til Néa Ellinikí Radiofonía, Ínternet kai Tileórasi, og starta sendingane 18. mai 2014. Kanalen sender berre sport, med ein sporadisk reprise av det fyrste programmet på N1. N Sports er ein landsdekkjande kanal som vert send frå Aten i Hellas. 1. januar 2015 vart kanalen ein del av nyoppretta N Plus, og vil saman med dei nye kanalane N Kids og N Life verte sende på same frekvens. N Sport er dimed éin av tre sonar på frekvensen til N Plus. N Sports sender framleis sport, men har mindre sendetid enn tidlegare.
John Kirkpatrick
John Kirkpatrick er ein engelsk trekkspelmusikar og vert rekna innan toppsjiktet blant musikarar innan britisk folkemusikk. Han har balansert ein solokarriere med samarbeid med eks-kona Sue Harris i 1980-ååra og studioarbeid for mange artistar, som Richard Thompson, Pere Ubu, Steeleye Span, Tarika Sammy, Gerry Rafferty, Tony Bird og Loudon Wainwright III. Kirkpatrick har kombinert tradisjonell folkemusikk og moderne musikk som medlem av Brass Monkey, ei gruppe han starta i lag med den britiske gitaristen Martin Carthy.
Biografi
Interessa til Kirkpatrick i folkemusikk vart tent då han vart med i ei folkedansgruppe ved den lokale kyrkja som ungdom. Han spelte ført melodeon, men flytta til knappetrekkspel etter kort stund. Han bygde eit solid rykte med halvprofesjonelle band som the Troubadours, the Rhythmics og the Dingles Chillybom Band, og debuterte som sidemann for Tony Rose på albumet Young Hunting i 1970. Året etter spelte på han på Rose-albumet Under the Greenwood Tree, Roy Bailey sitt Roy Bailey, og Shirley Collins & the Albion Country Band sitt No Roses. I 1972 spelte han inn soloalbumet Jump at the Sun, med hjelp frå Ashley Hutchings og Richard Thompson. Han spelte etter kvart med Sandy Denny på Sandy, og med Thompson på Henry the Human Fly.
Kirkpatrick byrja å spele i lag med Martin Carthy då dei begge spelte i Albion Band i 1973. Same året spelte Carthy på Kirkpatrick-albumet Plain Capers: Morris Dance Tunes From the Cotswolds, som kom i 1976. Kirkpatrick vart invitert med i Carthy sitt band Steeleye Span. I tillegg til å spele på albumet deira Storm Force 10 og avskjedsturneen deira i 1977, spelte Kirkpatrick med Steeleye Span i nasjonalteateret sin produksjon av Flora Thompson sitt Lark Rises.
Etter Steeleye Span vart avslutta, slo Kirkpatrick og Carthy seg saman med Howard Evans, ein trompetist dei møtte medan dei framførte Lark Rises, og danna trioen Brass Monkey i 1979. Debutalbumetm deira kom i 1983 og trioen var då utvida med trombonisten Richard Cheetham og perkusjonisten Martin Brinsford. Sjølv om dei spelte inn ein oppfølgjar, See How It Runs, i 1986, hadde ikkje medlemanne nok tid til bandet og det vart lagt ned året etter. Det gjekk ti år før bandet spelte igjen, ein britisk turné i 1997 og det tredje albumet deira, Sound & Rumour, i 1998.
Gărmen
Kommunen har eit areal på 389 km2. Ved folketeljinga i 2011 hadde kommunen 14 981 innbyggjarar, medan sjølve landsbyen hadde 1 998 innbyggjarar.
Dei største busetnadene i kommunen er:
Jennersdorf
I kommunen finst eit varierte næringsliv med produskjon av tekstilar, lærvarer, matvarer, byggevarer, elektronikk.
Hans Nielsen Hauges Minde
Hans Nielsen Hauges Minde er eit museum vigd lekpredikanten Hans Nielsen Hauge i Fredrikstad kommune. Museet er innretta i fødestaden til Hauge. Det er drive av Det norske Indremisjonsselskap. Museet ligg på Rolvsøy, langs riksveg 109 mellom Sarpsborg og Fredrikstad.
Gökgölgrotta
Gökgölgrotta er ei grotte i provinsen Zonguldak i Tyrkia. Grotta ligg nær byen Zonguldak, om lag 5 km i luftlinje.
Hans Nielsen Hauges Minde
Hans Nielsen Hauge var fødd og voks opp på garden Østre Hauge i 1771. Han fekk kallet sitt medan han pløyde jorda her.
Gökgölgrotta
Grotta vart oppdaga i 1976 av Temuçen Aygen, Chris Mauer og Harvery Lomas Mellom 1997 og 2001 vart grotta tilrettelagt for turistar, og sidan ho ligg nær hovudvegen vart ho godt vitja dei første åra.
Grotta er totalt 3350 meter lang, men berre dei første 875 metrane er opne for vitjande. Breidda av grotta er her 2 til 15 meter og høgda frå 1 til 18 meter. Grotta har mange stalaktittar og stalagmittar.
Lunds universitets historiska museum
Lunds universitets historiska museum, òg kalla Historiska museet i Lund, er eit arkeologisk museum som er ein part av det statlege Lunds universitet i byen Lund i Skåne i Sør-Sverige. Museet tek hand om det arkeologiske funnmaterialet frå Skåne, med unnatak for materialet frå sjølve bykjerna i Lund og for materialet frå Malmö kommun. Dessutan har museet eit regionalt ansvar for kyrkjekunst og mynt. I samlingane finst ikring ti millionar einskildgjenstandar, mellom anna funna frå dei arkeologiske utgravingane på jarnalderbuplassen i Uppåkra sør for byen.
Museumssoga
Museet vart skipa i 1805 og ligg ved Krafts torg i denne gamle universitetsbyen. Opphavet til museet var ein donasjon til Lunds universitet i 1735 frå den svenske naturforskaren, legen og historikaren Kilian Stobæus (den äldre; 1690 – 1742) av den samlinga han hadde av naturalia og kuriositetar. Etter hans død vart den omfattande myntsamlinga hans innkjøpt til universitetet. Men på andre halvparten av 1700-talet hadde samlinga vorte så stor at museet 1802 måtte flytte til ein annan bygning. I 1805 vart samlinga delt, slik at naturalia vart samla i Zoologiska museet og Botaniska museet, medan arkeologiske og etnografiske gjenstandar danna grunnlaget for det som no vart Historiska museet, der delar av Kilian Stobæus samling no inngår i museets kuriosakabinett. I 2008 tok Historiska museet over Lunds universitets Antikmuseums samling i samband med at Antikmuseet vart lagd ned som eigen institusjon.
Museet hadde i 1918 teke i bruk sin noverande bygning, Lundagård, som var oppført i 1840-45. Arkitekt var Per Axel Nyström og byggjeleiar var Carl Georg Brunius. Bygningen hadde vore meint som bustad for biskopen i Lund, men vart på grunn av usemje aldri teke i bruk til dette føremålet. I 1848 bytta difor kyrkja dette huset mot eit nybygg universitetet hadde reist i Sandgatan, og frå 1849 hadde universitetets zoologiske, kjemiske og fysiske institusjonar tilhald i bygningen. I 1917 vart bygningen gjennomgripande renovert under leiing av domkyrkjearkitekten Theodor Wåhlin for å hyse Historiska museet och institutionen för arkeologi.
Kinjiro Shimizu
Kinjiro Shimizu var ein japansk fotballspelar.
Avonelva i Canterbury
Avonelva i Canterburyrenn gjennom sentrum av byen Christchurch på New Zealand, og ut i eit estuar som  ho deler med Heathcote-elva, Avon Heathcote-estuaret.
Deir ez-Zor-distriktet
Deir ez-Zor-distriktet (arabisk منطقة دير الزور) er eit distrikt (mantiqah) i Deir ez-Zor guvernement i Syria. I 2004 hadde distriktet eit folketal på 492 434. Det administrative senteret i distriktet er byen Deir ez-Zor.
Avonelva i Canterbury
Geologi
Geologisk er denne elva, som dei fleste av elvene på Sørøya, svært ung. Avon (i sitt noverande elveløp) kan daterast frå den siste istida på New Zealand.
Elveløp
Avon følgjer eit svingete løp gjennom Christchurch frå utløpet sitt i den ytre vestlege forstaden Avonhead, gjennom Ilam, Riccarton og Fendalton, deretter gjennom Hagley Park og det sentrale forretningsstrøket i Christchurch (CBD).
Aust for CBD renn elva gjennom Avonside, Dallington, Avondale og Aranui, og ho renn til slutt ut i Stillehavet gjennom Avon Heathcote-estuaret (maori Te Wahapū) nær Sumner.
Namngjeving
Avonelva var kjend blant maorifolket som Ōtākaro eller Putare Kamutu. Organisasjonen Canterbury Association hadde tenkt å kalla henne Shakespere [sic]. Elva fekk sitt noverande namn av John Deans i 1848 etter elva Avon i Skottland. Familien Deans reiste sin bustad nær Avonelva, der forstaden Riccarton no ligg.
Namnet vart offisielt endra til Avon River/Ōtakaro i samsvar med lova Ngai Tahu Claims Settlement Act 1998, ei av mange slike endringar etter overeinskomsten med iwien Ngāi Tahu.
Punting
Kommersiell punting (båtturar i flatbotna prammar som vert staka fram) som turistattraksjon er tilgjengeleg på Avonelva i sentrum av byen, i Hagley Park og i Mona Vale, ein park i Fendalton.
Jordskjelv
Mykje av landområda langs Avonelva nedstraums frå dei sentrale bydelane vart øydelagt i september 2010, i februar 2011 og i juni 2011, og er klassifisert som raud sone av Canterbury Earthquake Recovery Authority. Lokale interesser i byen driv lobbyverksemd for å få dei raude sonene gjort om til parkområde som bind dei sentrale bydelane saman med elvemunningen. Kampanjen vert leia av ei gruppe kalla Avon-Otakaro Network (AvON), og som har fått støtte frå borgarmeisteren Bob Parker.
Deir ez-Zor-distriktet
Inndelingar
Distriktet Deir ez-Zor er delt inn i sju underdistrikt eller Nāḥiyas (folketala er frå folketeljinga i 2004):
Rowe Point
Rowe Point er eit spisst, lågt, isfritt nes på søraustkysten av Barclay Bay vest på Livingston Island i Sør-Shetlandsøyane i Antarktis.
Neset er kalla opp etter kaptein Henry Rowe på den britiske selskuta «Grace» som arbeidde ut frå bukta New Plymouth på Livingston Island i 1821-22.
Rowe Point ligg 4,6 km nordaust for Nedelya Point, 3 km nordaust for Bilyar Point, 14,64 km sør for Essex Point, 15,93 km sør-sørvest for Cape Shirreff og 4,69 km nordvest for det høgaste punktet på Rotch Dome.
Rish Point
Rish Point (bulgarsk нос Риш, ‘Nos Rish’) er eit isfritt nes som stikk 300 m ut frå sørkysten av Livingston Island i Sør-Shetlandsøyane i Antarktis. Det ligg i austenden av South Beaches på Byers Peninsula, 2,3 km nordvest for Amadok Point, 1,3 km sørvest for Clark Nunatak og 1 km nordaust for Stackpole Rocks.
Neset er kalla opp etter busetnaden Rish i dei austre Balkanfjella i Bulgaria.
Július Bielik
Július Bielik er ein tidlegare slovakisk fotballspelar.
N HD
N HD er den tredje fjernsynskanalen til Néa Ellinikí Radiofonía, Ínternet kai Tileórasi, og starta sendingane 4. mai 2014. Kanalen sender ein blanding av programma på N1 og N Sports i høgoppløysing.
Daniel i Bibelen
Daniel (arameisk og hebraisk, Dāniyyêl, 'Gud er dommaren min', gresk Δανιήλ, Daniḗl) er hovudpersonen i Daniels bok i Den hebraiske bibelen og Det gamle testamentet.
Boka fortel at Daniel som ung mann blei ført av stad saman med tre venner i utlegd i Babylon der han blei utdanna i kaldeanske språk og kultur, men han gjekk aldri over til deira religion. Gjennom guddommeleg visdom frå sin eigen gud, den jødiske Jahve, tolka han draumane og visjonane til kongane, og blei såleis ein framståande figur ved hoffet i Babylon. Til sist hadde han eigne apokalyptiske visjonar som er blitt tolka som Dei fire verdsmonarkia.
Nokre av dei best kjende forteljingane i Daniels bok, som det blir hevda han skreiv sjølv på 500-talet f.Kr., er om Shadrak, Meshak og Abed-Nego, dei tre følgjesvennane hans som fekk trua si prøva ved å bli kasta i ein brennande omn; Skrifta på veggen der ei overnaturleg handskrift føreseier undergangen til det babylonske riket; og Daniel i løvehola, der han overlever denne prøvinga med guddommeleg hjelp.
Daniel blir rekna som ein profet innan kristendommen og av islam, men i den rabbinske litteraturen er han ikkje lista saman med profetane, og er dermed ikkje rekna som ein profet i jødedommen.
Det moderne teologiske synet forstår forfattaren av Daniels bok ikkje som Daniel sjølv, men ein anonym forfattar som levde i den makkabeiske perioden under Antiokos IV Epifanes i løpet av 100-talet f.Kr. og som sette saman oldtidslegender med ein pseudepigrafi beståande av «visjonar».
Shigeyoshi Suzuki
Shigeyoshi Suzuki var ein japansk fotballspelar.
Valu lui Traian
Valu lui Traian (tyrkisk Hasançay), tidlegare Hasancea, er ein kommune i Constanța fylke i Romania. Valu lui Traian inngår i storbyområdet til Constanța.
Busetnader
Valu lui Traian er ein comună (landkommune) med den eine busetnaden:
Savangin
Savangin er ei førhistorisk grotte ved landsbyen Bakırtepe i Yusufeli i Artvin i Tyrkia. Ho blei funnen i 1995.
I grotta er det ein inskripsjon skriven i eit ukjend eller uløyst alfabet og holemåleri av hjort.
Wim Rijsbergen
Klubbspel
Rijsbergen byrja profflivet med ein sesong i PEC Zwolle på nivå to i seriesystemet. Frå 1971 til 1978 spele han på topplaget Feyenoord, ein klubb som våren 1974 vann seriemeisterskapen og sigra i UEFA-cupen. I den andre og avgjerande UEFA-cupfinalen skåra Rijsbergen det fyrste målet då Tottenham Hotspur vart slått 2-0, eitt av få mål han skåra i heile si karriere. Etter ein sesong i franske SC Bastia, var han 1979-83 aktiv i New York Cosmos i USA. Han avslutta profftida med ein sesong i Helmond og to i FC Utrecht.
Landslagsspel
Rijsbergen fekk sin landslagsdebut ei veke før VM i fotball 1974. Han imponerte så mykje at han fekk plass i fyrsteellevaren og spelte alle Nederlands kampar i meisterskapen, ein meisterskap som enda med finaletap mot arrangørlandet Vest-Tyskland. To år seinare var han òg med då Nederland tapte EM-semifinalen mot Tsjekkoslovakia i Zagreb. Landslagstida tok slutt under Fotball-VM 1978 i Argentina. Han spelte kampane i gruppespelet, men vart vraka og kom ikkje på bana i finalekampane. Rijsbergen deltok i 28 av Nederlands landskampar, skåra eitt mål.
Herbert Spencer
Herbert Spencer (Utt: spˈensə) var ein britisk filosof. Samstundes med Charles Darwin, Ernst Haeckel og Thomas Huxley medverka han til å utarbeide evolusjonsteorien til eit omfattande filosofisk system.
Spencer meinte at samfunnsliv, kunst og vitskap er styrt av dei same lovene som gjeld for biologiske artars opphav og utvikling. Spencers syn var påverka av politisk økonomisk teori og nytta Darwins teori om naturleg seleksjon i eit samfunnsøkonomisk perspektiv. Spencer meinte samstundes at samfunnet går i retning av å bli stadig meir avansert og innfløkt, men at einskildindividet i løpet av denne prosessen blir friare enn før, og at konkurranse mellom menneske fremjar framsteget. I Social Statistics (1851) seier han at dei fattige ikkje klarar å tilpasse seg denne utviklinga, og derfor kan etterlatast for å døy. Dette synet heng saman med Spencers moralfilosofiske utilitarisme; Han hevdar at det vil kome seinare slekter til gode dersom ein let naturen gå sin gang og fjerne dei uønskte individa. Dette, seier Spencer, er det moralsk riktige standpunktet, fordi det har heile menneskeheita si lukke i tankane. likefullt var han også ein utprega individualistisk tenkjar. Han gjer greie for moralfilosofien sin i Principles of Ethics (1878).
Yenisugrotta
Yenisugrotta er ei grotte i Vize-Kırklareli i Tyrkia. Ho består av to forskjellige horisontale passasjar som vart danna til forskjellige tider og forskjellige nivå. Hovudpassasjen er om lag 1,5 km lang. Den andre passasjen er kring 300 meter lang.
Hasle kyrkje
Hasle kyrkje er ei arbeidskyrkje frå 1960 i Oslo kommune. Kyrkja er forblenda med gul teglstein og har eit asymmetrisk plassert klokketårn.
Det er ikkje kyrkjegard ved kyrkja.
Mikró Peristéri
Mikró Peristéri (gresk Μικρό Περιστέρι) er ein landsby i periferieininga Ioánnina i Ípiros i Hellas. Mikró Peristéri var hovudsete i den tidlegare kommunen Egnatía, som no er ei kommunaleining i kommunen Métsovo.
Vilhelmina kyrkje
Vilhelmina kyrkje er ei kyrkje i Vilhelmina i Västerbottens län i Sverige. Ho er kyrkjelydskyrkje for Vilhelmina församling i Luleå stift.
Kyrkja blei oppført i nyklassisistisk stil i åra frå 1835 til 1840 etter teikningar av arkitekten Axel Almfelt.
Güssing
Güssing er ein by og ein kommune i distriktet med same namn i forbundslandet Burgenland i Austerrike. Kommunen har ei flatevidd på 49,3 km² og i kring 3 700 ibuarar. Småbyen Güssing ligg 229 meter over havet.
Misao Tamai
Misao Tamai var ein japansk fotballspelar.
Priest...Live!
Priest...Live! er det andre konsertalbumet til det britiske heavy metal-bandet Judas Priest, spelt inn i The Omni i Atlanta den 15. juni 1986 og Reunion Arena i Dallas den 27. juni 1986.
Oversyn
Alle songane på Priest...Live! vart spelte inn på Fuel for Life-turneen deira i 1986, som var turneen etter albumet Turbo. Det var ingen songar på albumet frå 1970-talsalbuma deira, men den nymastra versjonen frå 2001 inneheld «Hell Bent for Leather» som bonusspor. Albumet selde ikkje like godt som det førre konsertalbumet deira, Unleashed in the East, men hadde i oktober 2001 seld til gullplate i USA.
Versjonen av «Heading Out to the Highway» på dette albumet inneheld separate gitarsoloar av K.K. Downing og Glenn Tipton som ikkje finst på den originale studioinnspelinga, medan «Breaking the Law» inneheld ein ekstra solo av Downing.
Albumet kom først ut 21. juni 1987 som eit dobbeltalbum. Han vart gjeven ut i 2001 med nymastra lyd og tre bonusspor.
Konsertvideoen vart spelt inn ved Reunion Arena i Dallas den 27. juni 1986, og gjeve ut på VHS og LaserDisc i 1987. Videoen inneheld songane «Locked In», «Desert Plains», «The Green Manalishi (With the Two-Pronged Crown)» og «Hell Bent for Leather», som ikkje finst på den originale plata, og selde til gull i februar 1988.
Weverson Leandro Oliveira Moura
Weverson Leandro Oliveira Moura er ein brasiliansk fotballspelar.
Salisbury Bluff
Salisbury Bluff er eit nes på sørsida av innløpet til Las Palmas Cove på Hurd Peninsula på Livingston Island i Sør-Shetlandsøyane i Antarktis og overgått av ei høgd på 161 meter. Området vart vitja tidleg på 1800-talet av selfangarar som opererte frå nærliggande Johnsons Dock.
Øya er kalla opp etter den britiske selskuta «Salisbury» under kaptein Thomas Hodges som vitja Sør-Shetlandsøyane i 1820-21.
Neset ligg 1,39 km sør-sørvest for Henry Bluff, 3,82 km nordaust for Miers Bluff og 10,19 km aust-søraust for Hannah Point.
Armensk i Junior Eurovision Song Contest
Armensk i Junior Eurovision Song Contest gjev oversyn over bruken av det armenske språket i Junior Eurovision Song Contest. Fyrste gongen ein song på armensk vart framført i Junior Eurovision Song Contest var i 2007 då Armenia debuterte med «Erazanq» av Arevik. Sidan den gong har Armenia delteke med til saman femten ulike bidrag som har vorte framført på armensk. Av landa som kan delta er armensk offisielt språk i Armenia og i det omstridte området Republikken Artsakh.
Call of Duty: Modern Warfare 3
Call of Duty: Modern Warfare 3 (forkorta til Call of Duty: MW3, eller berre MW3) er eit fyrstepersonsskytespel i Modern Warfare-serien. Det vart lansert den 8. november 2011 i Europa og Nord-Amerika på Microsoft Windows, Xbox 360, PlayStation 3 og Nintendo Wii, med ein eigen versjon for Nintendo DS utvikla av n-Space. Spelet er ein direkte oppfylgjar til Call of Duty: Modern Warfare 2 (2009), og er det åttande Call of Duty-spelet.
I løpet av november 2011 vart spelet gjeve ut i Australia, og i desember vart det gjeve ut ein japansk-dubba versjon i Japan. Innan 24 timar i sal, selde spelet 6,5 millionar eksemplar i USA og Storbritannia åleine og tente inn 400 millionar dollar, noko som gjer det til den største underhaldningslanseringa nokonsinne.
Bjelke
Bjelke (norrønt bjalki) er ein lastberande konstruksjonskomponent som, meir eller mindre horisontalt, er opplagra på vegger, søyler eller andre understøer. Han ber vertikale lastar, særleg kombinert med etasjeskiljarar og tak, og han kan vera fritt opplagt, spent inn eller gå samanhengande over fleire opplegg. Ein bjelke er som regel av tre, armert betong, aluminium eller stål.
Cumpăna
Cumpăna (tyrkisk Haşiduluk), tidlegare Hașiduluc, er ein kommune i Constanța fylke i Romania. Cumpăna inngår i storbyområdet til Constanța.
Busetnader
Cumpăna er ein comună (landkommune) med desse busetnadane:
Planimetri
Planimetri er læra om korleis ein skal rekne ut flateinnhaldet til plane figurar når ein kjenner visse lengder og vinklar på figuren.
Planimetri er grunnleggande innan kartografi.
Lonah Chemtai Salpeter
Lonah Chemtai Salpeter er ein kenyansk friidrettsutøvar som tevlar for Israel. Ho vann gullmedaljen på 10 000 meter ved EM i friidrett 2018. Sommaren 2022 sikra ho seg bronsemedaljen i maratonløpet ved verdsmeisterskapen i Eugene og bronsen på 10 000 meter ved europameisterskapen i München. I det sistnemnde løpet sette ho personbeste med 30.46,3. Bestetida 2.17.45 i maraton kom då ho sigra i Tokyo maraton 2020.
Kjemisk industri
Kjemisk industri viser til fleire former for industriverksemd der ein forsker på og bruker kontrollerte kjemiske prosessar til å danna ønskte stoff, til dømes drivstoff, gjødsel, medikament, reingjeringsmiddel eller mellomprodukt til vidare industriell bruk.
Den kjemiske industrien voks fram i lag med den industrielle revolusjonen og utviklinga av moderne kjemi og kjemiteknikk.
Større norske verksemder innan kjemisk industri er mellom anna Norsk Hydro, Dynea, Orkla og Elkem.
Hornkonsert nr. 2 av Mozart
'''Hornkonsert nr. 2 i Ess-dur''', K. 417, vart komponert av Wolfgang Amadeus Mozart og fullført i 1783. Verket er i tre satsar:
Dette er ein av to hornkonsertar der Mozart ikkje nytta fagottar. Det er òg ein av to hornkonsertar av Mozart der han nyttar ripienohorn (horn inkludert i orkesteret i tillegg som solist).
Grand Désert
Grand Désert er ein 2 km lang isbre (2005) i Rosablanche i Wallis-Alpane i kantonen Valais i Sveits. I 1973 hadde han eit areal på 1,89 km². Smeltevatnet til breen gjev vatn til Lac du Grand Désert.
Showgirl Homecoming Live
Showgirl Homecoming Live er eit konsertalbum av den australske songaren Kylie Minogue. Det vart spelt inn under andre førestillinga av Showgirl - The Homecoming Tour i Sydney i Australia og vart utgjeve av Parlophone den 8. januar 2007 i Europa. Albumet nådde nummer sju på den britiske albumlista, og vart sertifisert til sølv.
Junji Nishikawa
Junji Nishikawa var ein japansk fotballspelar.
Heike Henkel
Heike Henkel er ein tysk tidlegare friidrettsutøvar frå Kiel i Schleswig-Holstein som tevla i høgdehopp. Ho vann gullmedaljen i øvinga ved EM 1990, VM 1991 og OL 1992.
Aktiv
Heike Redetzky deltok i høgdehopp under Sommar-OL 1984 i Los Angeles og vart nummer 11 med 1,85 m i finalen. To år seinare kom ho på sjetteplass i friidretts-EM i Stuttgart. Same plasseringa fekk ho i VM i friidrett 1987 i Roma, men då etter eit hopp på 1,96 meter. Under Sommar-OL 1988 i Seoul rauk ho etter kvalifiseringa, med knapp margin.
Vinteren 1992 forbetra Henkel den tyske innandørsrekorden i høgdehopp til 2,07 meter. Den 7. august 1992 vart ho i Barcelona olympisk meister med 2,02 m, sterkast konkurranse fekk ho frå rumenske Galina Astafei som stopppa på 2,00 m. Henkel kvalifiserte seg til VM-finalen 1993, men stilte ikkje opp grunna skade. Året etter kvalifiserte ho seg til EM-finalen i Helsingfors, men rauk ut allereie etter 1,85 m. I 1995 mislukkast ho å kvalfisere seg til høgdehoppfinalen under friidretts-VM i Göteborg.
Henkel la opp i 2000.
The Pusher
Songteksten skil mellom ein marihuana-dealer - som «vil selja deg mange søte drøymar» - og ein pusher av harde stoff som heroin - eit «monster» som ikkje bryr seg «om du lever eller døyr».
Steppenwolf-versjonen
Songen vart populær då rockebandet Steppenwolf gav ut songen i 1968 på albumet deira Steppenwolf.
Organisten Goldy McJohn, som spelte inn den opphavlege Steppenwolf-versjonen, sa at versjonen som finst på Early Steppenwolf framført av The Sparrows, eit forgjengarband til Steppenwolf i 1967 på Matrix, kom til då vokalisten John Kay og Jerry Edmonton kom for seint til ein opptreden:
Hüfibreen
Hüfibreen (tysk Hüfifirn) er ein 7 km lang isbre (2005) i Glarus-Alpane i kantonen Uri i Sveits. I 1973 hadde han eit areal på 13,64 km².
Sinsen kyrkje
Sinsen kyrkje er ei arbeidskyrkje frå 1971 i Oslo kommune. Det er om lag 300 sitjeplassar i sjølve kyrkjesalen, men dette kan utvidast til nærare 1000 når andre rom vert tekne i bruk.
Det er ikkje kyrkjegard ved kyrkja.
Giétrobreen
Giétrobreen eller Giétrozbreen (fransk Glacier du Giétro) er ein 4 km lang dalbre sørvest i Sveits. I 1818 brast ein bredam ved Giétrozbreen og førte til ein katastrofal flaum som er ei av dei mest kjende naturkatastrofane i Dei sveitsiske Alpane.
Skildring
Giétrobreen ligg på nordsida av Wallis-Alpane i kantonen Valais. Han ligg i den øvre Bagnesdalen, sør for Martigny og Verbier. Han var 4,55 km lang i 1979 og hadde då eit areal på 5,85 km² (1979).
Breen for snø frå Mont Blanc de Cheilon (3870 moh) og La Ruinette (3875 moh). Den øvre delen av breen er relativt flat. Han fell nedover sida av Mont Rouge du Giétro og svingar seg så vestover mellom Le Pleureur og Mont Rouge. Den lågare delen har har ei helling på 40 % og dannar fleire store bresprekkar. Breen endar om lag 2600 moh. Delar av breen heng fast med Cheilonbreen via Col du Cheilon (3243 moh). Smeltevatnet frå breen hamnar i Mauvoisinsjøen (ein kunstig innsjø) og renn vidare til Dranse de Bagnes, ei sideelv til Rhone.
Brekatastrofe
Giétrobreen har ført til mange dødsfall i dalen gjennom historia. Det første jökulhlaupet vart registrert i 1595 og førte til 140 dødsfall. Ein ny flaum skjedde i 1818 og tok livet av 44 menneske. I 1818 vart det bora eit hol i breen for å minke vassnivået i den oppdemde sjøen.
Etter at isbreen auka i omfang, breidde isen seg nedover dalen mellom 1816 og 1818. Det oppstod ein bresjø som tømde seg den 27. mai 1817, utan at det gjekk liv tapt. Bresjøen oppstod på ny og hadde i april 1818 ei lengd på 2 km. Den 10. mai 1818 vart ingeniøren Ignace Venetz kalla til kantonen. For å stoppe det raskt stigande vatnet, valde han å bore eit hol i isen. Arbeidet byrja ein dag seinare. Fossen som oppstod ut holet eroderte kraftig på isen og morgonen den 16. juni byrja iskjegla å bryte saman og ut på ettermiddagen braut ho saman og 18 millionar kubikkmeter vatn strøymde nedover dalen. I løpet av ein halvtime var sjøen tømd.
Kjelder
''
Daigoro Kondo
Daigoro Kondo var ein japansk fotballspelar.
Haseki Sultan Imaret
Haseki Sultan Imaret var eit osmansk offentleg suppekjøkken skipa i Jerusalem for å gje mat til fattige under regjeringstida til Suleiman den store. Imareten var del av eit stort waqf-kompleks bygt i 1552 av haseki Hürrem Sultan, kjend i vesten som Roxelana, favorittkona til sultan Suleiman. Suppekjøkkenet skal ha servert mat til minst 500 personar to gonger til dagen.
Haseki Sultan Waqf-komplekset
Haseki Sultan waqf-kompleks blei bygd på høgda av osmansk makt. I tillegg til suppekjøkkenet omfatta komplekset ein moske, eit hus for pilgrimar med 55 rom, og eit herberge (khan) for reiande. Med løyve frå ektemannen brukte Haseki Hürrem Sultan inntekter frå ulike eigedommar til å byggja og vedlikehalda komplekset. Desse eigedommane omfatta land i Palestina og Tripoli, i tillegg til butikkar, offentlege bad, såpemakeri og kornmøller. Når landsbyar blei eigedommar blei delen av skatten deira som tidlegare hadde gått til riket sendt til waqfen. Landsbyar som betalte for Haseki Sultan Imaret var mellom anna Bait Dajan, Yazur, Kafr Ana, Ludd, Anaba og Jib. Haseki Sultan Imaret fullførte det religiøse påbodet om å gje almisser, men bidrog også til å forsterka samfunnsordenen og hjelpte Det osmanske riket til å gje eit politisk inntrykk av makt og gjevmilde.
Religiøs tyding
Velgjer er ein viktig del av islam. To typar velferd er definerte i Koranen: Zakat, ein obligatorisk velferdsskatt for muslimar som har oppnådd ein viss velstand, og sadaqah, frivillige gåver som er sært anbefalte. Ei av dei mest utbreidde formene for sadaqa var waqf, eller legat. Waqfar, blei gjerne grunnlagde av velståande personar, særleg medlemmar av sultanfamilien, som kunne donera eigedommane sine til permanent bruk for ulike veldedige institusjonar. Offentlege suppekjøkken var waqfar som gav grunnleggjande næring til menneske i nød. Når det gjaldt Haseki Sultan Imaret bygde Hürrem Sultan eit suppekjøkken i Jerusalem fordi det var ein heilag by, saman med Hebron, Mekka og Medina. Ho ønska å sikra at kvar av dei heilage byane hadde ein institusjon som kunne gje mat til svoltne.
Imareten i Jerusalem var ein av fem sultanparet støtta. Dei andre fire blei også bygde i byar som var sentrale i framsyning osmansk makt: Istanbul og Edirne, kjerneområde for det osmanske dynastiet, og i to muslimske heilage stader, Mekka og Medina. Det fyrste moskékomplekset blei bygt i Istanbul i perioden 1537–1539, like etter avrettinga av storvesir Ibrahim Pasha i 1536, som Hurrem Sultan ifølgje rykta skal ha oppfordra til. Føremålet med bygginga var utan tvil å betra omdømet hennar. Jerusalem hadde symbolsk tyding for alle muslimar på grunn av tilknytinga til profeten Muhammad, og Suleyman hadde interesse i å setja sitt merke på byen etter at han nyleg var blitt teken av far hans frå Mamelukk-sultanatet, som hadde bygd fleire storlåtte bygningar her. Kristne pilegrimar til Jerusalem kan også ha vore eit mål, men dei viste seg å vera vanskelege å imponera.
Kjelder
<references group="" responsive="0">
Samuel Point
Samuel Point (Nos Samuil) er eit nes på kysten av Bransfield Strait som utgjer sørvestsida av innløpet til Brunow Bay på Livingston Island i Sør-Shetlandsøyane i Antarktis. Neset ligg på austsida av Rozhen Peninsula, overgått av Needle Peak (370 m), eit framspring frå Friesland Ridge.
Neset ligg 9,3 km aust-nordaust for Botev Point og 5,55 km vest-sørvest for Aytos Point.
Standfugl
Standfugl er ei nemning for fugleartar med populasjonar som meir eller mindre held seg i eitt område gjennom alle årstider og leveår. Standfuglar flyttar på seg, men ikkje regelbunde, og generelt over kortare distansar enn flyttfuglar.